[{"text_idx": "#000003", "text": "War lerc\u2019h ar bleuniadur e teu hogrou\u0300 pistrius war un toullad plantennou\u0300 evel reou\u0300 an troad-leue, ar c\u2019hour-irvinenn pe ar gwezvoud. Sachet veze ar reou\u0300 vihan lontek savet war ar maez ma oamp, gant liv ruz ar frouezh-se. Se zo kaoz adarre, kentoc\u2019h evit la\u0302ret deomp nompas debrin\u0303 anezhe, pezh mijemp klasket ober hep mar ebet, e veze kontet deomp gant hon zud e veze ar frouezh-se boued-naered hag e veze ordin al loened drouk-se en o zro."}]